Realme 3 Pro की पहली सेल आज, इन लॉन्च ऑफर्स के साथ यहां से खरीदें  
Realme 3 Pro डुअल रियर कैमरा सेटअप के साथ आता है
Realme 3 Pro आउट ऑफ बॉक्स एंड्रॉयड पाई पर आधारित कलरओएस 6.0 पर चलेगा
रियलमी 3 प्रो की भिड़ंत Redmi Note 7 Pro से है
Realme 3 Pro आज पहली बार बिक्री के लिए उपलब्ध होगा। रियलमी ब्रांड के नए स्मार्टफोन की पहली सेल दोपहर 12 बजे ई-कॉमर्स साइट फ्लिपकार्ट और रियलमी के अपने ई-स्टोर पर आयोजित होगी। बता दें कि Realme ने अपने इस हैंडसेट को 15,000 रुपये के प्राइस सेगमेंट के बादशाह माने जाने वाले Xiaomi Redmi Note 7 Pro को चुनौती देने के लक्ष्य से उतारा  है। Realme 3 Pro में 6.3 इंच की स्क्रीन के साथ वाटरड्रॉप स्टाइल नॉच है। Realme 3 Pro में क्वालकॉम स्नैपड्रैगन 710 प्रोसेसर का इस्तेमाल किया गया है। इस फोन के तीन वेरिएंट होंगे- 4 जीबी रैम के साथ 64 जीबी स्टोरेज, 6 जीबी रैम के साथ 64 जीबी स्टोरेज और 6 जीबी रैम के साथ 128 जीबी स्टोरेज।

भारत में रियलमी 3 प्रो की कीमत 13,999 रुपये से शुरू होती है। यह दाम 4 जीबी रैम + 64 जीबी स्टोरेज वेरिएंट का है। 6 जीबी रैम/ 64 जीबी स्टोरेज और 6 जीबी रैम/ 128 जीबी स्टोरेज वेरिएंट को क्रमशः 15,999 रुपये और 16,999 रुपये में खरीदा जा सकेगा। फोन को कार्बन ग्रे और नाइट्रो ब्लू रंग में बेचा जाएगा। जैसा कि हमने आपको पहले बताया Realme 3 Pro की पहली सेल दोपहर 12 बजे रियलमी ऑनलाइन स्टोर और फ्लिपकार्ट पर आयोजित होगी।
Realme ने बताया है कि उसकी वेबसाइट पर 29 अप्रैल को होने वाली सेल में रियलमी 3 प्रो खरीदने वाले पहले 1,000 ग्राहकों को Realme Buds मुफ्त में दिया जाएगा।
फ्लिपकार्ट से Realme 3 Pro खदीने वाले ग्राहकों को एचडीएफसी बैंक के क्रेडिट, डेबिट और ईएमआई ट्रांजेक्शन के साथ 1,000 रुपये का डिस्काउंट मिलेगा। इसके अतिरिक्त ग्राहकों को Reliance Jio की ओर से 5,300 रुपये का कैशबैक मिलेगा।

डुअल-सिम Realme 3 Pro आउट ऑफ बॉक्स एंड्रॉयड पाई पर आधारित कलरओएस 6.0 पर चलेगा। इसमें 6.3 इंच का फुल-एचडी+ (1080x2340 पिक्सल) आईपीएस डिस्प्ले है, 19.5:9 आस्पेक्ट रेशियो के साथ। 2.5 डी कर्व्ड ग्लास के साथ आने वाले इस फोन में कॉर्निंग गोरिल्ला ग्लास 5 की प्रोटेक्शन है। रियलमी 3 प्रो में कंपनी ने ऑक्टा-कोर क्वालकॉम स्नैपड्रैगन 710 प्रोसेसर का इस्तेमाल किया है। ग्राफिक्स के लिए एड्रेनो 616 जीपीयू इंटिग्रेटेड है। जुगलबंदी के लिए 6 जीबी तक रैम भी दिए गए हैं।
अब बात कैमरा सेटअप की। Realme 3 Pro डुअल रियर कैमरा सेटअप के साथ आता है। पिछले हिस्से पर एफ/ 1.7 अपर्चर वाले 16 मेगापिक्सल प्राइमरी कैमरे के साथ एफ/ 2.4 अपर्चर वाला 5 मेगापिक्सल का सेकेंडरी कैमरा भी है। फ्रंट पैनल पर एफ/ 2.0 अपर्चर वाला 25 मेगापिक्सल का सेल्फी कैमरा है। कैमरा फीचर की बात करें रियलमी 3 प्रो में 960 फ्रेम प्रति सेकेंड सुपर स्लो मोशन वीडियो रिकॉर्डिंग, 64 मेगापिक्सल की तस्वीरें लेने के लिए अल्ट्रा एचडी मोड और ऑप्टिमाइज़्ड नाइटस्केप मोड है।
Realme 3 Pro में पिछले हिस्से पर फिंगरप्रिंट सेंसर है। इनबिल्ट स्टोरेज 128 जीबी तक है और ज़रूरत पड़ने पर 256 जीबी तक का माइक्रोएसडी कार्ड इस्तेमाल करना संभव है।
Realme का लेटेस्ट हैंडसेट ब्लूटूथ 5.0, 4जी एलटीई, वाई-फाई 802.11एसी, 3.5 एमएम हेडफोन जैक और माइक्रो-यूएसबी पोर्ट से लैस है। डिवाइस की बैटरी 4,045 एमएएच की है। यह VOOC 3.0 फास्ट चार्जिंग को सपोर्ट करती है। हैंडसेट का डाइमेंशन 156.8x74.2x8.3 मिलीमीटर है और वज़न 172 ग्राम।